GL ตั้งเป้าขยายธุรกิจไปพม่า-เวียดนามเพิ่มเติม หลังจับมือพันธมิตรญี่ปุ่นลุยอินโดฯ
GL ตั้งเป้าขยายธุรกิจไปพม่า-เวียดนามเพิ่มเติม หลังจับมือพันธมิตรญี่ปุ่นลุยอินโดฯ
23 พ.ค. 2559

นายมิทซึจิ โคโนชิตะ ประธานกรรมการและประธานเจ้าหน้าที่บริหาร บริษัท กรุ๊ปลีส จำกัด (มหาชน) หรือGL เปิดเผยว่า ในอนาคตบริษัทฯ มีแผนจะขยายไปยังพม่า และเวียดนามเพิ่มเติม หลังจากล่าสุดได้ร่วมกับ J Trust Asia ในการพันธมิตรจัดบริษัทย่อย คือ บริษัท GLFI เพื่อขยายกิจการในอินโดนีเซีย ซึ่งมีตลาดที่ขนาดใหญ่มาก
สำหรับการทำธุรกิจในประเทศอินโดนีเซีย บริษัทฯตั้งเป้าจะมีอัตรากำไรสุทธิที่ 20% ตั้งเป้าปล่อยสินเชื่อ 1 พันล้านเหรียญสรอ.ในปี 61 และ เพิ่มเป็น 4 พันล้านเหรียญสรอ.ในปี 63 ขณะที่ไม่มีความกังวลเกี่ยวกับหนี้ที่ไม่ก่อให้เกิดรายได้ (NPL) เนื่องจากบริษัทฯมีระบบการปล่อยสินเชื่อที่มีประสิทธิภาพ จะเห็นได้จากในประเทศกัมพูชาบริษัทฯสามารถรักษา NPL ให้อยู่ในระดับ 0.14% ได้
ในระยะเวลา 5 ปีต่อจากนี้ยังมั่นใจว่า ผลประกอบการจะเติบโตได้ถึง 10 เท่าจากปัจจุบัน เนื่องจากตลาดในลาว และกัมพูชายังมีการขยายตัวอย่างต่อเนื่อง และล่าสุดเราก็ได้เข้าร่วมลงทุนใน GLFI เพื่อทำธุรกิจปล่อยสินเชื่อเกี่ยวกับเครื่องจักรกลการเกษตร แผงโซล่าร์เซลล์ และอุปกรณ์เครื่องใช้ไฟฟ้าในอินโดนีเซีย ซึ่งตลาดนี้มีขนาดใหญ่มาก เพราะมีประชากรมากถึง 250 ล้านคน โดยปัจจุบันอยู่ระหว่างรอใบอนุญาตจากอินโดนีเซีย และจะเริ่มดำเนินการได้ในช่วงไตรมาส 2/59 นี้ตามแผนแน่นอน